./data/phi1017/phi015/phi1017.phi015.perseus-lat2.xml
Calvisius Sabinus memoria nostra fuit dives  Et patrimonium habebat libertini et ingenium; numquam vidi hominem beatum indecentius  Huic memoria tam mala erat, ut illi nomen modo Vlixis excideret, modo Achillis, modo Priami, quos tam benequam paedagogos nostros novimus  Nemo vetulus nomenclator, qui nomina non reddit, sed inponit, tam perperam tribus quam ille Troianos et Achivos persalutabat  Nihilominus eruditus volebat videri